Ingredjenti Rack tal-kustilji. Trid tagħmel 2 jew 3 għal kull persuna. tazza nbid aħmar nagħniegħ żejt taż-żebbuġa melħ u bżar mustarda Dijon Metodu Naddaf il-kustilji mix-xaħam u neħħi l-ġilda. Trid tħalli biċċa għadma fil-parti ta' fuq. (ara ritratt) Ixgħel il-forn 180 0 C, Gass numru 5. Idlek kull kustilja biż-żejt, u fuqha roxx bżar u melħ kif ukoll ftit weraq tan-nagħniegħ imqatta rqiq. In-nagħniegħa hija l-ħaxixa idejali biex tisserva mal-ħaruf jew muntun. Qiegħed wire tray ġo dixx tal-forn u poġġi l-kustilji fuqu. Ferra ftit inbid aħmar u ilma. Għatti bil-fojl u sajjarfil-forn għal madwar 50 minuta. Oħroġ id-dixx mill-forn. B'attenzjoni kbira neħħi l-fojl Idlek il-kustilji bil-mustarda Dijon u erġa daħħal fil-forn. Kompli sajjar għal madwar 10 minuti oħra. Servi bil-gravy tagħhom stess, u jekk trid bis- sauce tan-nagħniegħ.